**AFTALE OM INDTÆGTSDÆKKET VIRKSOMHED**

[Projekt Titel] (“Opgaven”)

Mellem

**Aarhus Universitet**

CVR.nr: 31119103

[Institut]

Nordre Ringgade 1

8000 Aarhus C

Danmark

(‘AU’)

and

[**Navn**]

CVR nr.: [indsæt]

[Adresse]

[Postnr og by]

[Land]

(‘Virksomhed’)

(AU og Virksomheden benævnes også hver for sig som ”Part” og sammen ”Parterne”)

1. **FORMÅL**
   1. Virksomheden ønsker, at AU skal [indsæt kort beskrivelse af det emne, som Virksomheden ønsker undersøgt, testet eller lignende], som nærmere beskrevet i Bilag 1.
   2. Formålet med denne Aftale er at sørge for den juridiske ramme for betalingen samt for udførelsen af Opgaven.
2. **DEFINITIONER**

**Aftalen:** Denne Aftale om Indtægtsdækket Virksomhed med Bilag 1 og Bilag 2.

**Baggrundviden**: Teknologi, know-how, materialer (både tekniske og ikke-tekniske) og information, herunder opfindelser, forbedringer, opdagelser, software m.v., uanset om det er patenterbart, registrerbart eller ophavsretligt beskyttet, som ejes eller kontrolleres af en Part før Opgavens begyndelse og som er stillet til rådighed med henblik på udførelse af Opgaven.

**Betaling:** Den aftalte pris for Opgaven som specificeret i Bilag2.

**Forgrundsviden:** Al viden, herunder data og/eller resultater, i enhver form der genereres af en person, der er ansat eller tilknyttet til AU i forbindelse med udførelsen af Opgaven, uanset om denne viden kan beskyttes samt alle immaterielle rettigheder forbundet hermed.

**Fortrolig Information**: Virksomhedens Baggrundsviden, som er tydeligt markeret “Fortroligt”, eller som utvivlsomt er af fortrolig karakter og ikke omfattet af afsnit 6.3 samt Specifik Forgrundsviden.

**Ikrafttrædelsesdato**: Datoen for påbegyndelse af Opgaven: [DD.MM.ÅR].

**Interessekonflikt:** Enhver situation hvor den upartiske og objektive gennemførelse af Opgaven kompromitteres af grunde, der involverer økonomisk interesse, politisk eller national tilknytning, familie- eller følelsesmæssige bånd eller anden formålsstridig interesse eller forskningsadfærd.

**Opgaven:** Den opgave der er beskrevet i Bilag 1.

**Specifik Forgrundsviden:** Forgrundsviden, som utvivlsomt er: (i) frembragt som et direkte resultat af AUs arbejde med Opgaven; (ii) frembragt i forbindelse med udførelsen af Opgaven, hvor denne Forgrundsviden er Opgavens kerneformål; og (iii) generering af en sådan Forgrundsviden er nødvendig for at udføre Opgaven.

**Tredjemand:** Enhver anden fysisk eller juridisk person end Parterne.

1. **OPGAVENS INDHOLD**
   1. Parterne er enige om at være bundet af indhold, leverancer og tidsplan for Opgaven, der er specificeret i Bilag 1. AU skal udføre Opgaven i overensstemmelse med alle gældende love, forskrifter og retningslinjer for de lande og institutioner, hvor Opgaven udføres, herunder ”Den danske kodeks for integritet i forskning”. Parterne er indforstået med, at AU er underlagt interne retningslinjer, herunder ”Politik for forskningsintegritet, forskningsfrihed og ansvarlig forskningspraksis ved Aarhus Universitet”.
   2. AU er ansvarlig for planlægningen og gennemførelsen af ​​ arbejdet omfattet af Opgaven i overensstemmelse med AUs interne regler herom.
   3. AU skal udpege personale med passende kvalifikationer og erfaring til at udføre og opfylde sine forpligtelser i henhold til denne Aftale.
   4. AU har udpeget [navn, titel, e-mail] som kontaktperson til udførelse af Opgaven. Virksomheden har udpeget [navn, titel, e-mail] som kontaktperson i forbindelse med Opgaven.
   5. AU giver ingen indeståelse og kan ikke gøres ansvarlig for, at dets ydelser til gennemførelse af Opgaven ikke fører til et bestemt resultat.

1. **ØKONOMI**
   1. Parterne er enige om budgettet som specificeret i Bilag 2. Budgettet er udarbejdet af AU i overensstemmelse med budgettet i Uddannelses- og Forskningsministeriets budgetvejledning om indtægtsdækket virksomhed og dækker alle AUs udgifter i forbindelse med Opgaven på markedsvilkår.
   2. Medmindre andet er bestemt i Bilag 2, er alle beløb i DKK excl. moms. Moms bliver pålagt i overensstemmelse med gældende lov. Virksomheden er ansvarlig for at betale moms og andre afgifter i forbindelse med Betalingen.
   3. Medmindre andet fremgår af budgettet jf. Bilag 2 forfalder Virksomhedens betalinger til AU inden for tredive (30) kalenderdage fra datoen på AUs faktura.
   4. Såfremt det godkendte budget i Bilag 2 ikke kan overholdes, og dette ikke skyldes fejl eller forsømmelser fra AUs side, foretager Parterne i fællesskab en fornyet vurdering af Opgaven og omkostningerne til Opgavens færdiggørelse. Virksomheden træffer herefter beslutning om, hvorvidt Opgaven skal føres til ende til en højere pris eller ophørerpå det foreliggende grundlag, jf. afsnit 9.2.
2. **RETTIGHEDER**
   1. Virksomheden erhverver ejendomsret til Specifik Forgrundsviden uden yderligere betaling. Anden Forgrundsviden end Specifik Forgrundsviden tilhører AU.
   2. Virksomheden giver i Aftalens løbetid AU en vederlagsfri, ikke-eksklusiv, uoverdragelig ret til at benytte Virksomhedens Baggrundsviden, der er strengt nødvendig for udførelsen af Opgaven og til intet andet formål.
3. **FORTROLIGHED**
   1. AU må ikke videregive til Tredjemand Fortrolig Information genereret af AUs medarbejdere under arbejdet med Opgaven eller som AU har modtaget fra Virksomheden.
   2. AU må kun give adgang til Fortrolig Information til medarbejdere, der skal bruge det til Opgavens udførelse. AU skal sikre sig, at de pågældende medarbejdere er forpligtet til at overholde fortrolighedsforpligtelsen.
   3. AUs fortrolighedsforpligtelse i henhold til afsnit 6.1 og afsnit 6.2 omfatter ikke Baggrundsviden, som

* på tidspunktet for erhvervelsen var eller senere blev offentligt tilgængelig, uden at dette skyldes tilsidesættelse af fortrolighedsforpligtelsen;
* er modtaget uden fortrolighedsrestriktioner fra en Tredjemand, som har været berettiget til at viderebringe den pågældende viden;
* AU via sine egne registreringer skriftligt kan dokumentere at have udviklet uafhængigt af sin udførelse af Opgaven.
  1. AU kan videregive Fortrolige Information i det omfang, sådan Fortrolig Information skal videregives i henhold til lov, af en statslig eller anden regulerende myndighed eller af en domstol eller anden myndighed i kompetent jurisdiktion. I det omfang det er lovligt, giver AU så vidt muligt Virksomheden varsel om denne videregivelse.
  2. AUs Baggrundsviden, der ikke er tilknyttet Opgaven, og som Virksomheden har modtaget i Aftalens løbetid, skal holdes fortrolig af Virksomheden, undtaget er Baggrundsviden omfattet af bestemmelserne i afsnit 6.3.
  3. Tilstedeværelsen af Aftalen vil aldrig kunne udgøre Fortrolig Information.

1. **PUBLIKATION** 
   1. Virksomheden kan publicere Specifik Forgrundsviden, som Virksomheden har erhvervet rettigheder til, jf. afsnit 5.1. I det omfang Specifik Forgrundsviden er leveret i form af en rapport eller lignende, må Virksomheden kun offentliggøre rapporten eller et sammendrag heraf i dens oprindelige form udarbejdet af AU. Virksomheden må ikke offentliggøre dele af rapporten etc., eller andre versioner heraf uden forudgående skriftlig godkendelse af AU.
   2. Virksomhedens offentliggørelse af Specifik Forgrundsviden i overensstemmelse med afsnit 7.1 skal ske med kreditering af AU, medmindre AU fravælger en sådan kreditering.
   3. Med undtagelse af krediteringen i afsnit 7.2, skal Virksomheden ikke uden skriftlig godkendelse fra AU direkte eller indirekte henvise til AU eller AUs medarbejdere i forbindelse med markedsføring af Virksomheden, dens produkter eller på anden måde bruge AUs navn i kommerciel henseende.
   4. AU har ret til at publicere Forgrundsviden, der ikke udgør Specifik Forgrundsviden.
2. **ERSTATNINGSANSVAR**
   1. Medmindre andet fremgår af denne Aftale, er Parterne erstatningsansvarlige efter dansk rets almindelige regler.
   2. Virksomhedens brug af Specifik Forgrundsviden skal i enhver henseende ske på Virksomhedens eget ansvar. Virksomheden kan ikke på noget grundlag gøre krav gældende mod AU baseret på sådan brug. Virksomheden anerkender, at Specifik Forgrundsviden gøres tilgængeligt for brug, som ”det er og forefindes” og uden nogen indeståelser eller garantier, hverken eksplicitte eller implicitte, vedrørende nøjagtigheden eller fuldstændigheden, herunder men ikke begrænset til garantier om salgbarheden eller brugbarheden til et bestemt formål eller garantier om, at Specifik Forgrundsviden ikke krænker Tredjemands patenter eller andre immaterielle rettigheder.
   3. Virksomheden skal skadesløsholde AU for alle tab, som AU måtte pådrages som følge af Tredjemands krav, der skyldes Virksomhedens kommercielle brug af Specifik Forgrundsviden, eller AUs brug af Virksomhedens Baggrundsviden til udførelse af Opgaven, herunder men ikke begrænset til krav om produktansvar og/eller krav om immaterialretlige krænkelser.
   4. Ingen af Parterne er erstatningsansvarlig for manglende opfyldelse af sine forpligtelser i henhold til Aftalen, såfremt den manglende opfyldelse skyldes force
   5. AUs erstatningsansvar over for Virksomheden omfatter ikke tab ved følgeskader såsom produktionsforstyrrelser og andet driftstab, mistet omsætning / avance eller anden indirekte skade, medmindre tabet skyldes misligholdelse af fortrolighedsforpligtelsen, jf. afsnit 6.
   6. AUs erstatningsansvar over for Virksomheden kan ikke overstige Betalingen.

1. **VARIGHED OG OPSIGELSE**
   1. Denne Aftale træder i kraft på Ikrafttrædelsesdatoen. Bortset fra bestemmelser i Aftalen, som efter deres indhold rækker længere i tid, ophører Aftalen, når Opgaven er afsluttet, jf. Bilag 1.
   2. Denne Aftale kan opsiges af enhver af Parterne med tre (3) måneders skriftligt varsel uanset baggrunden herfor. Virksomheden kan dog opsige Aftalen uden forudgående varsel, som anført under afsnit 4.4.

* 1. AU har ret til at opsige Aftalen med en (1) måneds skriftligt varsel i tilfælde af, at de allokerede medarbejdere ikke kan udføre Opgaven uanset baggrunden herfor. Denne ret afhænger af, at AU ikke kan allokere andre medarbejdere til Opgaven.
  2. I tilfælde af opsigelse af Aftalen skal det samlede beløb, der skal betales af Virksomheden i forbindelse med denne Aftale svare til den forbrugte tid og enhver rimelig ikke-refunderbar udgift og opstartsomkostninger, idet eventuelle uudnyttede beløb, som Virksomheden tidligere har betalt til AU, tilbagebetales til Virksomheden.

1. **DIVERSE**

10.1 AU er, som offentlig forskningsinstitution, omfattet af Offentlighedsloven og Forvaltningsloven. I det omfang AU er forpligtet til at offentliggøre oplysninger om privat finansiering af AUs aktiviteter accepterer Virksomheden, at de relevante oplysninger offentliggøres i overensstemmelse med det relevante grundlag.

10.2 Rettigheder og pligter i henhold til Aftalen kan ikke overdrages til Tredjemand, bortset fra i tilfælde af struktur- eller kompetenceomlægninger eller lignende inden for den offentlige forskningssektor, og bortset fra tilfælde af fusion, spaltning eller overdragelse til anden virksomhed inden for samme koncern eller til Tredjemand ved dennes overtagelse af Virksomhedens aktiver og passiver, helt eller delvist, alt under forudsætning af, at Parternes ydelser efter Aftalen ikke påvirkes heraf.

10.3 Parterne påtager sig ikke andre begrænsninger over for hinanden, herunder konkurrencebegrænsninger, end de begrænsninger, der udtrykkeligt fremgår af Aftalen.

10.4 Parterne skal træffe alle nødvendige forholdsregler for at forhindre Interessekonflikt. Parterne skal underrette den anden Part omgående i tilfælde af, at Parten bliver eller gøres opmærksom på omstændigheder, der udgør eller vil kunne udgøre en Interessekonflikt. Parterne skal straks tage alle de nødvendige skridt til at udbedre denne situation.

1. **LOVVALG OG VÆRNETING**

11.1 Denne Aftale er underlagt dansk ret. Enhver tvist mellem Parterne, som udspringer af denne Aftale, herunder fortolkningen og anvendelsen af denne Aftale, og som ikke kan løses forligsmæssigt ved forhandling mellem Parterne, skal behandles ved Aarhus Byret som første instans.

1. **BILAG**

12.1 Følgende bilag udgør en integreret del af Aftalen:

* + Bilag 1: Opgavebeskrivelse
  + Bilag 2: Budget

12.2 I tilfælde af uoverensstemmelser mellem denne Aftale og et eller flere Bilag, har Aftalen forrang.

1. **UNDERSKRIFTER**

|  |  |
| --- | --- |
| For Aarhus Universitet    Date:  Navn: [navn]  Institutleder | For Virksomheden  Date:  Navn: [navn]  Title: [titel] |

**Bilag 1: Opgavebeskrivelse**

**1. Opgavebeskrivelse**

[Tilføj en beskrivelse af Opgaven, f.eks.: ”AU bliver anmodet om at udføre følgende Opgave, som skønnes at være en logisk forlængelse af AU’s normale aktiviteter…”]

**2. Udførelse af Opgaven**

Udførelse af Opgaven vil bestå af følgende aktiviteter:

[- Økonomisk ledelse og tidsstyring

- Delegering af arbejdsopgaver

- Statusmøder og udarbejdelse af en eller flere rapporter]

Til at udføre Opgaven har AU udpeget følgende personer: [skriv navnet på den pågældende medarbejder samt hvilket institut fra AU, vedkommende er ansat ved].

**3. Tidsplan**

Opgaven påbegyndes på Ikrafttrædelsesdatoen og forventes at være afsluttet [DD.MM.ÅÅÅÅ].

[Udførelsen af Opgaven er opdelt i en række faser:

Fase 1: Indledende studier og forberedelse af en prototype model.

Fase 2: Udførelse af forskellige tests og godkendelse af datasæt.

Fase 3: Konstruktion af en prototype.

Fase 4: Udarbejdelse af en endelig rapport til Virksomheden.]

**4. Produkt**

Den Specifikke Forgrundsviden vil blive leveret til Virksomheden i følgende format:

* [Rapport]
* [Sammenfatning af rapport]
* [Rå data]
* [Prototype]

**5. Udstyr/materiale**

Følgende udstyr eller materiale (Baggrundsviden) gøres tilgængelig til udførelse af Opgaven:

* Af AU til Virksomheden: [Eksempler på udstyr er: instrumenter, prøver, forsøgsdyr, reagens, etc.]
* Af Virksomheden til AU: [Eksempler på udstyr er: instrumenter, prøver, forsøgsdyr, reagens, etc.]

**Bilag 2: Budget**

|  |  |
| --- | --- |
| **Type af udgift** | **Betaling fra Virksomheden til AU** |
| **Personale/Løn**  (f.eks. forskningsassistent. Udregningen af løn vil typisk være baseret på AUs rater for de medarbejdere, der er involveret i udførelsen af Opgaven. Der kan også være tilfælde, hvor en specifik Opgave ikke kan løses af akademisk personale, men alene af teknisk eller administrativt personale. | (Udgifterne kan f.eks. relatere sig til en lektor ved AU eller en forskningsassistent, etc.) |
| **Materialer/Forbrugsartikler**  (kan være af teknisk eller ikke-teknisk karakter, inkl. forsøgsdyr, instrumenter, reagens, etc.) |  |
| **Faste udgifter** |  |
| **I alt** |  |

Betalingsbetingelser: [Indsæt ”Som beskrevet i afsnit 4.3” eller indsæt andre betalingsbetingelser her. Det er muligt f.eks. at tilrettelægge betalingen således, at den skal gennemføres i henhold individuelle stadier/milepæle i Opgaven (se også Bilag 1)]